b'\n_START_ARTICLE_\nHaris Poteris ir Fenikso brolija (filmas)\n_START_SECTION_\nSiu\xc5\xbeetas\n_START_PARAGRAPH_\nHaris Poteris, Ronis Vizlis ir Hermiona \xc4\xaekyr\xc4\x97l\xc4\x97 pradeda savo penktuosius mokslo metus Hogvartso Burt\xc5\xb3 ir Ker\xc4\x97jimo mokykloje. Jaunajam burtininkui Hariui Poteriui \xc5\xa1ie studij\xc5\xb3 metai Hogvartse patys sunkiausi. Tamsos valdovas Voldemortas sugr\xc4\xaf\xc5\xbeo, ta\xc4\x8diau tuo tiki tik paslaptingoji Fenikso brolija, \xc4\xafkurta kovoti su juo. Tuo tarpu Magijos ministerija atkakliai neigia baisi\xc4\x85 ties\xc4\x85, kad Voldemortas sugr\xc4\xaf\xc5\xbeo, netgi nu\xc5\xa1alina mokyklos direktori\xc5\xb3 Alb\xc4\x85 Dumbldor\xc4\x85, teigiant\xc4\xaf visai prie\xc5\xa1ingai. Magijos ministras Kornelijus Karamel\xc4\x97 paskiri\xc4\x85 nauj\xc4\x85 Apsigynimo nuo juodosios magijos mokytoj\xc4\x85 profesor\xc4\x99 Dolores\xc4\x85 Ambrid\xc5\xbe, kuri pradeda l\xc4\x97tai u\xc5\xbeimti Hogvartsa padedant Magijos Ministerijai. Haris, Ronis ir Hermiona nepatenkinti nauja profesore, nes ji neleid\xc5\xbeia niekam diskutuoti apie Voldemorto sugr\xc4\xaf\xc5\xbeim\xc4\x85. Hogvartse vyrauja tikra Ambrid\xc5\xbe diktat\xc5\xabra, ji \xc5\xbeemina ne tik mokinius, bet ir mokytojus. Kadangi ji labiau u\xc5\xbesi\xc4\x97musi mokyklos direktoriaus ir student\xc5\xb3 \xc5\xa1nipin\xc4\x97jimu, Hogvartso studij\xc5\xb3 kokyb\xc4\x97 stipriai ken\xc4\x8dia. Ministerijos palaimintas jos kursas praktikoje visi\xc5\xa1kai nepasiteisina. Atsiranda nauja grupuot\xc4\x97 pasivadinusi "Dumbldoro Kariauna", \xc4\xafkurta padedant Hermionai ir vadovaujant Hariui. Haris moko kitus mokinius \xc4\xafvairi\xc5\xb3 burta\xc5\xbeod\xc5\xbei\xc5\xb3, kurie v\xc4\x97liau praver\xc4\x8dia susid\xc5\xabrus su Voldemortu Magijos Ministerijoje. Nuo\xc5\xbemioje kovoje Voldemortas ir jo \xc5\xa1alininkai nugalimi Hario draug\xc5\xb3, bei Brolijos. Viskas gr\xc4\xaf\xc5\xbeta \xc4\xaf sen\xc4\x85sias v\xc4\x97\xc5\xbees, Dumbldoras v\xc4\x97l vadovauja mokyklai, o Poteris su Roniu ir Hermiona eilin\xc4\xaf kart\xc4\x85 tampa didvyriais.\n_START_SECTION_\nNominacijos\n_START_PARAGRAPH_\nHaris Poteris ir Fenikso Brolija MTV Film\xc5\xb3 Apdovanojimuose 2007 buvo numinuotas naujai kategorijai "Geriausias Vasaros filmas Kurio Tu dar Nematei". I\xc5\xa1 Fenikso Brolijos \xc5\xa1i\xc4\x85 nominacij\xc4\x85 paver\xc5\xbe\xc4\x97 filmas Transformeriai.'